《鼠须笔》
宋代·林希逸

安得如椽笔，晴窗弄鼠须。知渠来某氏，为我作尖奴。

熏窒搜罗来，精粗简拔殊。香沾窗下墨，腥带瓮中腴。

食肉非无相，挥毫且共娱。生因斯恨汝，莫把篆临模。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。